ປ. ຊູດານໃຕ້ ປະກາດຍຸບ ລັດເກົ່າ​ 10 ລັດ ແລະຕັ້ງລັດໃໝ່ 28​ ລັດ
ພວກຕຳໜິຕິຕຽນກ່າວວ່າ ການເຄື່ອນໄຫວດັ່ງກ່າວ ເປັນອັນຕະລາຍ ຕໍ່ຂໍ້ຕົກລົງ ຄອງອຳນາດຮ່ວມກັນ​ ທີ່ໄດ້ລົງນາມ ເມື່ອເດືອນສິງຫາ ຜ່ານມານີ້.
ປະທານາທິບໍດີ ຊູດານໃຕ້ ທ່ານ Salva Kiir ໄດ້ຍຸບ 10 ລັດຂອງ ປະເທດ ແລະຕັ້ງລັດໃໝ່ 28 ລັດຂຶ້ນມາແທນ ຊຶ່ງເປັນການເຄື່ອນ ໄຫວທີ່ພວກຕຳໜິຕິຕຽນກ່າວວ່າບ່ອນທຳລາຍຕໍ່ຂໍ້ຕົກລົງຄອງອຳ ນາດຮ່ວມກັນ ທີ່ໄດ້ລົງນາມໃນເດືອນສິງຫາ ຫຼັງຈາກສົງຄາມກາງ ເມືອງໄດ້ດຳເນີນມາເປັນເວລາສອງປີ ທ່ານ Kiir ໄດ້ອອກດຳລັດ ທີ່ປະກາດ ໂດຍທາງໂທລະພາບ ໃນ ຕອນແລງວັນພະຫັດຜ່ານມານີ້ ທ່ານໄດ້ແຕ່ງຕັ້ງ ຜູ້ປົກຄອງທັງ 28 ລັດ ຜູ້ປົກຄອງລັດເກົ່າ 7 ຄົນຂອງຈຳນວນທັງໝົດ 10 ຄົນ ໄດ້ຖືກແຕ່ງຕັ້ງໃຫ້ເຂົ້າຮັບຕຳແໜ່ງ ເປັນຜູ້ປົກຄອງລັດໃໝ່ເຫຼົ່ານີ້ ຜູ້ນຳຂອງພວກກະບົດ ຍັງບໍ່ທັນສະແດງຄວາມເຫັນໃດໆ ກ່ຽວກັບການເຄື່ອນໄຫວຂອງ ປະທານາທິບໍດີໃນເລື້ອງນີ້ ໃນວັນອັງຄານຜ່ານມານີ້ ບັນດາຜູ້ຕາງໜ້າຂອງພວກກະບົດແລະລັດຖະບານໄດ້ພົບປະ ກັນທີ່ນະຄອນຫລວງຈູບາໃນຄວາມຫວັງເພື່ອຈະສ້າງຕັ້ງລັດຖະບານສາມັກຄີຊາດໄລຍະ ຂ້າມຜ່ານ ລັດຖະບານແລະພວກກະບົດ ໄດ້ເປີດການເຈລະຈາ ມາຫຼາຍເທື່ອແລ້ວ ນັບຕັ້ງແຕ່ບໍ່ດົນ ລຸນຫລັງທີ່ໄດ້ເກີດບັນຫາຂັດແຍ້ງ ທີ່ເລີ້ມຂຶ້ນ ໃນກາງເດືອນທັນວາປີ 2013 ແຕ່ວ່າການ ຢຸດຍິງຫຼາຍໆຄັ້ງ ທີ່ໄດ້ມີການຕົກລົງກັນ ໃນຮອບສອງປີ ທີ່ຜ່ານມານີ້ ແມ່ນໄດ້ມີການລະ ເມີດຢູ່ເລື້ອຍໆ ປະທານາທິບໍດີ Salva Kiir ແລະຜູ້ນຳຂອງພວກກະບົດທ່ານ Riek Machar ຕ່າງກໍໄດ້ ກ່າວຫາຊຶ່ງກັນແລະກັນຊ້ຳແລ້ວຊ້ຳອີກວ່າ ອີກຝ່າຍນຶ່ງເປັນຜູ້ລະເມີດຂໍ້ຕົກລົງສັນຕິພາບ